Musaka kutanga echi chihande mu %%?
Online Bible | NEW WORLD TRANSLATION OF THE HOLY SCRIPTURES (2013 REVISION)
Musaka kutanga echi chihande mu %%?
-
Kwatwama chuma chochimwe cheji kuwananga vaka-kwoloka navaka-kuhuka (1-3)
-
Livwisenu kuwaha kuyoya numba tuhu namukafwa (4-12)
-
Vafu kavatachikiza chuma numba chimweko (5)
-
MuFuka kamweshi milimoko (10)
-
Lwola navyuma vyakwiza mukukasumuna (11)
-
Lwola lumwe vatu veji kulumbilisanga mangana (13-18)
9 Ngwahakile muchima kuvyuma vyosena evi, kaha ngwamwene ngwami vaka-kwoloka navaka-mangana namilimo yavo vyatwama mumavoko aKalunga wamuchano.+ Vatu kavatachikiza vyazangi navijindo vyapwilengako shimbu kanda vasemukeko.
2 Kwatwama chuma chochimwe chize cheji kuwananga+ vaka-kwoloka navaka-kuhuka,+ navatu vamwaza navava vatoma navava vavapi, navatu vaze veji kuhananga vimuna vakuvatula navaze kaveshi kuhana vimuna vakuvatulako. Mutu wamwaza napu nge muka-shili. Mutu uze eji kulishinganga lushingo napu nge uze kalahila kulishinga lushingoko.
3 Echi chikiko chuma chachipi cheji kulingiwanga mwishi yalikumbi: Hakuwana nge kwatwama chuma chochimwe cheji kuwananga+ vatu vosena, ngocho mumichima yavatu mwazala navyuma vyavipi. Mwatwama nawa nakuzaluka halwola vali nakuyoya, kaha kutwala muze veji kufwanga.
4 Weshowo ali hali vavatonyi akwechi lutalililo, mwomwo kawa wamutonyi wamulemu kuhambakana ndumba wakufwa.+
5 Mwomwo vavatonyi vatachikiza ngwavo navakafwa,+ oloze vafu kavatachikiza chuma numba chimweko,+ kaha nawa kaveshi nafwetoko, mwomwo vyuma vyakuvanukilaho vyosena vanavivulyama lyehi.+
6 Nazangi yavo, nachijindo chavo, nalwiso lwavo vinanongo lyehi, kaha kaveshi kwazana cheka muvyuma vili nakulingiwa mwishi yalikumbiko.+
7 Shikaho, lyakonga vyakulya vyove nakuwahilila, nwakonga vinyo vyove namuchima wakusuuluka,+ mwomwo Kalunga wamuchano nasuuluka namilimo yove.+
8 Uvwalo wove upwenganga lika utoma, kaha kanda naukalitwamina kuhingunwina maji kumutwe woveko.+
9 Livwise kuwaha kuyoya napwevo lyove wazanga+ hamakumbi osena akuyoya chove chaufwefwelekete aze nakuhane Kalunga mwishi yalikumbi, hamakumbi osena akuyoya chove chaufwefwelekete. Mwomwo echi chikiko chazano chove mukuyoya chove nahamilimo yove uli nakukilikita mwishi yalikumbi.+
10 Cheshocho naliwana livoko lyove, chilinge nangolo jove josena, mwomwo muFuka+ nauya kamweshi milimo, chipwe kujina, chipwe chinyingi, chipwe manganako.
11 Echi chikiko chuma chikwavo ngunamono mwishi yalikumbi: Vaka-mbushi kaveshi kutapa vakwavo lwola lwosena mukulahako, vindume nawa kaveshi kufungulula jita lwola lwosenako,+ vaka-mangana nawa kaveshi kuwana vyakulya lwola lwosenako, vaze vazangama nawa kaveshi kuheta luheto lwola lwosenako,+ vaka-chinyingi nawa kaveshi kufukila lwola lwosenako.+ Mwomwo lwola navyuma vyakwiza mukukasumuna vyeji kuvawananga vosena.
12 Mwomwo mutu katachikiza lwola lwenyiko.+ Nganomu vaishi veji kufwanga mulyoji, nomu nawa tujila veji kufwanga mumuheto, mukiko navana vavatu veji kwingilanga mulupi kachi nge lunavawane mukukasumuna.
13 Kaha nawa ngwamwene chumechi mwishi yalikumbi kutalisa kumangana chize changusuulwishile:
14 Kwapwile nganda yimwe yayindende yize yapwile nawa navatu vavandende. Jino mwangana umwe wangolo ayilukukile, ayihakile muchingombela, kaha ayitungilile kembwe yayinene.
15 Munganda kana mwapwile lunga umwe wakuhutwa, oloze wamangana, kaha ayowele yize nganda mwomwo yamangana enyi. Chaluvinda naumwe anukile uze lunga wakuhutwa wauchi.+
16 Ngocho ngwalyambile ngwami: ‘Mangana anawahe kuhambakana undume.+ Oloze mangana amuka-kuhutwa veji kuwalumbilisanga, kaha mazu enyi kaveshi kuwevwililako.’+
17 Chinawahe kwivwilila kumazu mwahanjika muka-mangana mukuunda kuhambakana kwivwilila kumazu akukangwoka mwahanjika muka-kuyula viheu.
18 Mangana anawahe kuhambakana vitwa vyajita, oloze muka-shili umwe kaha nahase kwenyeka vyuma vyamwaza vyavivulu.+
Share
Share
NEW WORLD TRANSLATION OF THE HOLY SCRIPTURES (2013 REVISION)
Muka-kwambulula 9
Luvale
Tanga Mbimbiliya haInternet
https://assetsnffrgf-a.akamaihd.net/assets/m/1001061103/univ/art/1001061103_univ_sqr_xl.jpg
cjk_Latn eng_Latn cjk_Latn unk cjk_Latn unk cjk_Latn unk cjk_Latn unk cjk_Latn unk cjk_Latn unk cjk_Latn cjk_Latn cjk_Latn cjk_Latn cjk_Latn cjk_Latn sna_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn eng_Latn eng_Latn kor_Hang cjk_Latn fij_Latn cjk_Latn eng_Latn